Citybus Wolz

De Citybus Wolz (eege Schreifweis City-Bus Wiltz) ass e kommunale Citybus-Reseau an der Gemeng Wolz, dee komplementar zum RGTR-Reseau funktionéiert. E besteet an der Woch (Méindeg bis Freideg) aus véier a samschdes aus enger Linn.

 Geschicht 
Déi éischt Verbindung déi den Zentrum vu Wolz mat Nidderwolz verbonnen huet, gouf 1986 agefouert.

Den aktuelle Reseau geet op d'Joer 1997 zeréck; e gouf duerno, de 16. Dezember 2019 reorganiséiert. Aus dräi goufe véier Linne gemaach an den Trajet vun der Linn 3 gouf gekierzt, fir d'Fuerzäit erofzesetzen. D'Nimm vun de Linnen (Circuit Ville-Haute, Circuit Ville-Basse a Circuit Navette) sinn ewech gefall a mat enger Linnennummer ersat ginn (1 – 4) an den Transport gëtt zënterhier gratis ugebueden.

Den 3. September 2022 gouf et eng aner Upassung: um Samschdeg fiert just eng eenzeg Linn (mat der Bezeechnung „S“), déi awer all Arrêten ufiert, déi d'Woch iwwer vun de Linnen 1 bis 4 bedéngt ginn.

 Reseau 
De Reseau vum Wëlzer Citybus besteet aus véier Linnen (1, 2, 3, 4) déi vu méindes bis freides vum Terminus bei der Gare vu Wolz aus fortfueren. Et sinn all kéiers Ronnfaarten, an de Fuerplang ass op dee vum Zuch ugepasst. Vun der Gare aus fueren déi véier Linnen op Rulljen, Wegdichen an Ierpeldeng a bedéngen ë. a. d'Schlass, d'Klinick oder de Lycée zu Wolz. Samschdes ginn all d'Arrête vum Reseau just vun enger Linn, der Linn S, ugefuer.

De Service gëtt mat Mercedes-Benz Sprinter vun der Firma Voyages Schiltz vu Wolz assuréiert.

 Linnen 
+Linne vum Citybus Wolz LinnTrajetWochendeegTaktBemierkung25pxGare - Rulljen - GareMéindeg – Freideg60'Uschloss op den Zuch deen xx:15 ukënnt an xx:46 fortfiert25pxGare - Wegdichen - Ierpeldeng - GareMéindeg – Freideg60'Uschloss op den Zuch deen xx:45 ukënnt an xx:16 fortfiert25pxGare - Spidol - Nidderwolz - GareMéindeg – Freideg60'Uschloss op den Zuch deen xx:45 ukënnt an xx:16 fortfiert25pxGare - Wegdichen - Nidderwolz - GareMéindeg – Freideg60'Uschloss op den Zuch deen xx:15 ukënnt an xx:46 fortfiert25pxGare - all Arrête vum Reseau - GareSamschdeg60'

 Kuckt och 

 Citybus zu Lëtzebuerg
 Autobus de la Ville de Luxembourg
 TICE

 Um Spaweck 

 City Bus & Co. – Mobilität vor der Haustür, Revue, nº 38 (17.09.2003), S. 18., (gekuckt den 8. Mee 2025)
 De Citybus Wolz op der Säit vun der Gemeng Wolz (gekuckt de 7. Mee 2025)

Wolz
Kategorie:Gemeng Wolz